Frikaropptreden med Alexander Rybak.  Foto: Ernst Vikne, 2009 **Frikar Dance Company** er en norsk dansegruppe som bruker tradisjonell dans fra Norge og andre land i en moderne uttrykksform. Dansegruppen ble etablert i 2006 av koreograf Hallgrim Hansegård.

I 2009 består gruppen av fjorten lausdansere (hallingdansere), fem breakdansere, fem capoeirister, to sirkusakrobater, fem samtidsdansere, tre fiolinister og tre trommister.

Dansekompaniet har en intensjonsavtale med Rff-senteret ved NTNU om spesialisering av 2-klassinger som studerer til graden bachelor i dans. Det er planer om å lage et større produksjonslokale for dans i Rogne.

Bakgrunn for uttrykket
----------------------

Uttrykket «frikar» som navnet bygger på, kommer av en gammel ærestittel for en danser, – han kunne danse de andre av gulvet med «godkarsstykker». Uttrykket har også noen dystrere undertoner. En frikar var også en som var vanskelig å hanskes med, han var slåsskjempe og gikk sine egne veier.

En nyere tolking kommer fra engelsk og er knyttet til en uttrykt klesstil, gjerne ukonvensjonell og uvøren, og er ikke i samme grad knyttet til den opprinnelige, norske betydningen av ordet.

Historie
--------

Danseoppsettingen *Laus* ble laget i 2006 på bestilling av Norsk Folkemusikkuke, og ble oppført av syv av landets beste lausdansere. I fortsettelsen av dette, stiftet Hansegård dansekompaniet Frikar, og målet var å gi de akrobatiske dansene en kunstnerisk utforming.

> Eg kallar det berre for å mala snus.
> 
> 
> Olav Thorshaug i et brev tidlig på 1900-tallet
> 
> 

Året etter ble noen av Norges beste breakdancere, capoeiristas og lausdansere samlet og sammen dannet de *The snuff grinders*. Før ble det å spinne på hodet kalt å male snus av lausdansere. Samme bevegelsen finnes også i break dance og capoeira.

Produksjonene *Bastard* og *Kruk!* ble også til dette året, den første er en samtidsproduksjon, mens den andre er en lausdansproduksjon. For dette ble Hansegård utropt til «Årets folkemusikkartist».

Idéen til å lage *Kruk!* oppstod mens Hansegård og Ljones arbeidet i Egypt med den store Peer Gynt-forestillinga ved Sfinksen i Kairo.

Utover i 2008 ble det økt konsentrasjon på *Kruk!* og *The snuff grinders*. En ny produksjon, *JAMSÍIS* ble koreografert av Sølvi Edvardsen og gruppen var også med på videoinstallasjonen *Virvelvind*. Den var også med i Norske Talenter 2008 på TV 2.

### Melodi Grand Prix 2009

I 2009 koreograferte Hallgrim Hansegård sceneshowet til låten «Fairytale» for Alexander Rybak. Rybak hadde fått i oppdrag fra NRKs programleder Per Sundnes å foreslå en låt som passa til Frikar fordi de fire beste innslagene i den internasjonale finalen året før hadde hatt mannlige dansere på scenen. Sammen med Torkjell Børsheim og Sigbjørn Rua danset Hansegård Rybak fram til seier i den norske finalen av Melodi Grand Prix. Sangen de danset til var en egenkomponert kjærlighetssang av Alexander Rybak. Den 16. mai 2009 danset de, da Rybak vant den internasjonale finalen av konkurransen med nesten dobbelt så mange poeng som neste land på lista. Dette ble det store nasjonale gjennombruddet for dansegruppen Frikar Dance Company.

Kommende produksjoner
---------------------

Under Festspillene i Bergen skal Frikar fremføre *Yr* sammen med Ragnhild Hemsing.

Gruppa fremførte en forestilling kalt *TiderÅ* (*tidas elv*) under Peer Gynt-stemnet 5. til 9. august 2009. Denne forestillingen foregår i juvet Bergsveinhølen i Frya. Totalt 18 dansere er med; dels ute på en flåte, dels på stolper, dels på bergvegger og dels på en wire over juvet.

Det er også kjent at gruppa skal fremføre *Kruk!* i Operaen i Bjørvika. I denne forestillingen, som inkluderer seks dansere og to musikere, skal felespilleren Anders Ljones ta baklengs salto mens han spiller fele.

Referanser
----------

1. 1 2  Valdres Puls: *Frikar for full musikk*, side 4-6.
2. ↑  Avisa Valdres: Frikarane dansa på Rogne skule[*død lenke*]
3. ↑  NRK: Vil opne danseakademi
4. ↑  Karsrud, Bjørn; *Steilt mot kvarandre om Frikar og Rogne skule*, Avisa Valdres, 20. mai 2009, side 10. «– Vi kan ikke hoppe på ei Grand Prix-boble. Det er berre flott om Frikar får lokale i Oslo i staden, sier Øystein Ø. Rudi (FrP»
5. ↑  by:Larm: The snuff grinders Arkivert 17. januar 2009 hos Wayback Machine.
6. ↑  Folkogdans.no: Hallgrim Hansegård Arkivert 14. oktober 2007 hos Wayback Machine.
7. ↑  Valdres folkemusikklag: Årets folkemusikkartist 2007[*død lenke*]
8. ↑  KRUK - dansegruppa Frikar[*død lenke*]
9. ↑  Avisa Valdres: «Frikar» til finalen i Norske talenter[*død lenke*]
10. ↑  Aftenposten: Tidenes stemmeskred
11. ↑  VG: Norge vinner Grand Prix

Eksterne lenker
---------------

* Offisielt nettsted Rediger på Wikidata
* Fra produksjonen av Funcoms «Conan»
* Aftenposten: Spektakulær dans digitaliseres
* Aftenposten: Et kast for Conan

| * v
* d
* r
*Norske Talenter* |
| --- |
| Sesonger | 
* 1 (2008)
* 2 (2009)
* 3 (2010)
* 4 (2011)
* 5 (2012)
* 6 (2014)
* 7 (2015)
* 8 (2017)
* 9 (2018)
* 10 (2019)

 |
| Programledere | 
* Marte Stokstad (2008)
* Sturla Berg-Johansen (2008–2009)
* Pia Lykke (2009)
* Marthe Sveberg Bjørstad (2010–2011)
* John Brungot (2010–2011)
* Solveig Kloppen (2012–)
* Stian Blipp (2012)

 |
| Jury | 
* Jan Fredrik Karlsen (2008–2009)
* Thomas Giertsen (2008–2010)
* Mia Gundersen (2008–)
* Alex Rosén (2010–2012)
* Adil Khan (2011–2012)
* Omer Bhatti (2014)
* Lisa Tønne (2014)
* Bjarte Hjelmeland (2014)
* Linn Skåber (2015–2017)
* Bjarne Brøndbo (2015–)
* Suleman Malik (2015-2017)
* Janne Formoe (2018-)
* Mona Berntsen (2018–)

 |
| Vinnere | 
* 1: Erlend Bratland
* 2: Quick
* 3: Kristian Rønning
* 4: Daniel J. Elmrhari
* 5: Stine Hole Ulla
* 6: Angelina Jordan
* 7: Odin Landbakk
* 8: Vilde Winge

 |
| Andre deltakere | 
* Alexx Alexxander
* Duolva Duottar
* Frikar
* Mats Weinholdt
* Tina Presthus
* Oddvar Torsheim
* Absence Crew
* Stian Blipp
* Robert Smith-Hald
* MixMaster Cru

 |
| Andre versjoner | 
* Danmark
* Storbritannia
* Sverige
* USA

 |

Portal: Dans